Kominike Komite Kòdinasyon Grèv la Kominike pou laprès
Grèv Pirèd
Komite kòdinasyon grèv la salye tout popilasyon an nan kat kwen peyi a ki deja montre volonte pou pote kole nan grèv 30 jiyè a. Komite grèv la fè tout popilasyon an konnen grèv la kenbe pi rèd. Nou nan grèv pou mande :
Depa Jovenel Moise san pèdi tan
Arestasyon ak jijman tout mafya ki enplike nan piye lajan Petrokaribe a
Jistis ak reparasyon pou tout malere ak malerèz Jovenel Moise kraze kay yo nan Peleren 5
Liberasyon tout inonsan pouvwa ak boujwazi a arete ilegalman met nan prizon sou pretèks yo te nan piyaj
Mil goud pou salè minimòm nan ak bonjan akonpayman pou ouvriye yo
Reyentegrasyon tout travayè ak travayèz revoke yo
Pou rezon sa yo n ap mande tout popilasyon an : travayè, pwofesyonèl, chofè, chomè, ouvriye, peyizan, ti machann nan kat kwen peyi a, pa pran nan okenn mannèv sendikalis raketè pouvwa a k ap simen konfizyon. N ap fè tout popilasyon an alawonnbadè konnen grèv la kenbe pou lendi 30 jiyè a sou tout teritwa peyi a.
Aba Jovenel ! Aba Palman koupyon! Aba jistis 4 pou 15! Aba FMI ! Aba Bank Mondyal! Viv Lit pèp la!
Pou Komite Kòdinasyon grèv la:
Josué Mérilien / 36670798 / 32902527
Yves André Joseph / 37474030
Abel Loreston / 44900204
Roody St Juste / 37520945
Guy Numa / 38409034 / 41326444
Olriche Jean-Pierre / 38492021
Jean-Paul BASTIEN / 37302884 / 42491592